L'Ajuntament de Sagunt ofereix cursos de formació a la Policia Local sobre violència de gènere
28 de març 2017

![Imagen 1](/media/xoilbubd/14-curso-cuerpo2.jpg)![Imagen 2](/media/iu0bxfj2/14-curso-cuerpo3.jpg)

L'Ajuntament de Sagunt inicia un Pla de Formació per a la Policia Local en col·laboració amb la Diputació de València i IVASPE (Institut Valencià de Seguretat i Emergències). Es tracta del curs ‘Policia Local i la violència de gènere: la víctima com a centre de la intervenció’.

Ahir a la vesprada s’inaugurà el curs en el Casal Jove del Port de Sagunt amb l'assistència de l'alcalde de Sagunt, Quico Fernández; el regidor de Personal, Sergio Moreno; la regidora d'Igualtat, María Giménez; i la diputada d'Igualtat, Isabel García.

L'objectiu principal és conéixer amb més profunditat la problemàtica dels delictes de violència exercits contra la dona amb l'objectiu d'aconseguir una atenció adequada i eficaç a la víctima. Una altra finalitat és també dotar els ajuntaments de mitjans personals més qualificats per a participar en la prevenció i protecció de les víctimes de violència de gènere.

 ![](/media/najdxbfb/14-curso-cuerpo1.jpg)

La regidora d'Igualtat, María Giménez, assegura que la formació i l'educació **“en matèria de gènere i en l'adequat tractament, acompanyament i comprensió tant en la violència com en la situació de la víctima, són vitals en la lluita contra este gravíssim problema social”.**

A més, **“per este motiu és fonamental l'existència de protocols d'actuació pertinents amb les Forces i Cossos de Seguretat de l'Estat en l'àmbit municipal, així com la formació dels agents locals en el contacte i coneixement de la matèria de la violència de gènere i l'adequació de les infraestructures necessàries per a poder complir amb els seus deures",** afig Giménez.

Esta formació es durà a terme durant sis dies, el 27, 28 i 29 de març i el 3, 5 i 6 d'abril, amb una durada total de 20 hores, en sessions vespertines. El contingut girarà entorn de tres àrees principals: social, jurídica i policial. Per part de la Diputació de València, es van a impartir estos cursos en altres set municipis de la província de València.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-ofereix-cursos-de-formacio-a-la-policia-local-sobre-violencia-de-genere/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-ofereix-cursos-de-formacio-a-la-policia-local-sobre-violencia-de-genere/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-ofereix-cursos-de-formacio-a-la-policia-local-sobre-violencia-de-genere/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-ofereix-cursos-de-formacio-a-la-policia-local-sobre-violencia-de-genere/)